b'\n_START_ARTICLE_\nAugustavo vyskupija\n_START_PARAGRAPH_\nAugustavo vyskupija (lenk. Diecezja augustowska)\xc2\xa0\xe2\x80\x93 kartais dar vadinama Sein\xc5\xb3 vyskupija egzistavusi 1818\xe2\x80\x931925 metais.\n_START_SECTION_\nIstorija\n_START_PARAGRAPH_\n1818\xc2\xa0m. baland\xc5\xbeio 30 d. vyskupija buvo \xc4\xafkurta Lenkijos Kongreso karalyst\xc4\x97je vietoje anks\xc4\x8diau buvusios Vygri\xc5\xb3 vyskupijos. \xc5\xa0\xc4\xaf nutarim\xc4\x85 priem\xc4\x97 popie\xc5\xbeius Pijus VII. Vyskupijos centras buvo Sein\xc5\xb3 \xc5\xa0v\xc4\x8d. Mergel\xc4\x97s Marijos bazilika, Seinuose. 1821\xc2\xa0m. popie\xc5\xbeius nusprend\xc4\x97 perkelti vyskupijos centr\xc4\x85 \xc4\xaf Suvalk\xc5\xb3 miest\xc4\x85, bet vyskupijos vadovai \xc4\xafnirtingai prie\xc5\xa1inosi ir pasiek\xc4\x97 kad vyskupijos centras likt\xc5\xb3 Seinuose. Vyskupija priklaus\xc4\x97 Var\xc5\xa1uvos metropolijai. Vyskupija ap\xc4\x97m\xc4\x97 beveik vis\xc4\x85 Augustavo vaivadijos teritorij\xc4\x85. 1818\xc2\xa0m. Vygri\xc5\xb3 vyskupij\xc4\x85 sudar\xc4\x97 119 parapj\xc5\xb3, viena filija, 11 dekanat\xc5\xb3. 8 dekanatai pateko \xc4\xaf nauj\xc4\x85j\xc4\x85 Augustavo vyskupij\xc4\x85 ir 3 prijungti prie Plocko vyskupijos. \xc5\xa0iaurin\xc4\x97je vyskupijos dalyje gyveno lietuvi\xc5\xb3 dauguma. Po 1863\xc2\xa0m. sukilimo vyskupij\xc4\x85 bandyta u\xc5\xbedaryti. 1869\xc2\xa0m. \xc4\xaf Rusij\xc4\x85 i\xc5\xa1tremtas vyskupas Konstantinas Ireniu\xc5\xa1as Lubenskis. Iki sukilimo vyskupijoje buvo 361,000 tikintieji ir 230 kunigai. 1860 metais parapijoje buvo 465,000 tikin\xc4\x8di\xc5\xb3j\xc5\xb3. 1914\xc2\xa0m. vyskupijoje jau buvo 14 parapij\xc5\xb3, 694,000 tikin\xc4\x8di\xc5\xb3j\xc5\xb3 ir 368 kunigai._NEWLINE_1918\xc2\xa0m. dalis vyskupijos pateko \xc4\xaf Lietuvos teritorij\xc4\x85 ir dalis \xc4\xaf Lenkijos teritorij\xc4\x85. Lietuvoje vyskupijos dekanatas buvo Vilkavi\xc5\xa1kyje, kuriam vadovavo vyskupas Antanas Karosas. Lenki\xc5\xa1kajai vyskupijos daliai vadovavo vyskupas Romuald Ja\xc5\x82brzykowski atstovyb\xc4\x97je Lom\xc5\xbeos mieste. Per 1918\xe2\x80\x931925 metus vyskupijoje atsirado 30 nauj\xc5\xb3 parapij\xc5\xb3. 1925\xc2\xa0m. spalio 28 d. lenkai panaikino vyskupij\xc4\x85 ir prijung\xc4\x97 prie Lom\xc5\xbeos vyskupijos. Lietuvos teritorijoje Pijus XI \xc4\xafk\xc5\xabr\xc4\x97 nauj\xc4\x85 Vilkavi\xc5\xa1kio vyskupij\xc4\x85 buvusios Augustavo vyskupijos dalyje su centru Vilkavi\xc5\xa1kyje. Panaikinimo momentu vyskupijoje buvo 104 parapijos, 12 dekanat\xc5\xb3, 369,000 tikin\xc4\x8di\xc5\xb3j\xc5\xb3 ir 169 kunigai.'